Нота зазначує висину и тирванє звука.
Почнєме зоз ТИРВАНЬОМ, нотну вредносцу.
Ниа, пейц нотни тирваня.
Цала нота, здабе на крущок.
Половка нота, на нотну главку додаме смужку. Два таки ноти вредза як цала.
Штварцина здабе на половку, алє єй главка вифарбена.
Два штварцинки вєдно тирваю як половка ноти.
Штири штварцински ноти вредза як цала нота.
Осминка нота випатра як штварцина котрей додаме заставку.
Два осминки вредза як штварцина нота.
Штири вредза як половка,
а осем осмнки як цала нота.
Шеснастина нота здабе на осминку, алє ма ище єдну заставку.
Мустра иста - два шеснастинки вєдно вредза як осминка,
штири шеснастинки вредза як штварцина, и так далєй.
Место заставкох мож писац зоз ребром котре дакого здогадує на мосцик.
Смужки можу буц обрацени на горе и на долу
цо нє уплївує на тирванє ноти.
Опатьме як то випатра конкретно у нотох.
Почнєме зоз ОЗНАКУ ЗА ФАЙТУ ТАКТА.
Вибрали зме 4/4 такт. (читай штироштварцински)
Горнє число означує кельо єст дуркнуца
у каждим такту
Споднє число означує котра нота вредзи єдно дуркнуце.
Значи, кед напишеме 4 штварцини у 4/4 такту
такт виполнєти и пишеме ТАКТОВКУ.
Кед то повториме два раз, достанєме два такти.
ТАКТ то простор медзи двома ТАКТОВКАМИ.
Похаснуйме тото 4 ноти у 4/4 такту.
Цала нота вредзи 4 диркнуца.
Кед напишеме цалу ноту у 4/4 ознаки за такт,
вец граєме/шпиваме єдну ноту през цали такт.
Половка вец виходзи пола од цалей, тє. 2 друкнуца.
Послухайме початок Дворжаковей "Симфониї з Нового швета".
Мелодия плехових дуйних составена зоз трох тактох зоз половками
и потим єдним тактом зоз цалу ноту
(оркестер грає)